"Әнине таба алмадым, төтен сулышны буды"

	Кукмарада Корбангалиевлар гаиләсендә булган көчле янгында 75 яшьлек хатын-кыз үлә. Ә 76 яшьлек ирен авыр хәлдә хастаханәгә озаталар.	 Планетарный урамында урнашкан бу ике катлы йорт әллә кайдан күренеп торган. Ел әйләнәсе гирляндаларның төсле утларыннан балкыган. Былтыр Корбангалиевларны Яңа елга иң матур бизәлгән йорт дип бүләкләгән дә булганнар. Кызганыч, бүген өйдән хәрабәләр генә утырып калган. Йорт, мунча, гараж һәм сарайның чардак өлеше тулысынча янган. Янгында һәлак булган 75 яшьлек Галимә апаны атна башында җирләделәр. Халык телендә, янгын гирлянда чыбыкларыннан чыккан, дигән имеш-мимешләр дә йөри. Тик уллары Илназ бу фикер белән килешми... 
	Эльвира МОЗАФФАРОВА	
Ирек мәйданы

	№ --- | 21.12.2023	


